
PANEVĖŽIO RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
2
DĖL AMBULATORINIŲ ASMENS SVEIKATOS PRIEŽIŪROS PASLAUGŲ TEIKIMO COVID-19 LIGA SERGANTIEMS IR ESANTIEMS RIZIKOS GRUPĖJE ASMENIMS JŲ NAMUOSE AR SOCIALINĖS GLOBOS NAMUOSE, KURIUOSE GYVENA

[bookmark: _GoBack]2020 m. lapkričio 23 d. Nr. A-668
Panevėžys

Vadovaudamasis Lietuvos Respublikos vietos savivaldos įstatymo 29 straipsnio 8 dalies          2 punktu, Lietuvos Respublikos civilinės saugos įstatymo 15 straipsnio 2 dalies 4 punktu, Lietuvos Respublikos sveikatos priežiūros įstaigų įstatymo 9 straipsnio 1 dalies 3 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi, Pirminės ambulatorinės asmens sveikatos priežiūros paslaugų teikimo namuose COVID-19 (koronaviruso infekcija) sergantiems asmenims organizavimo tvarkos aprašu, patvirtintu Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo 2020 m. lapkričio 11 d. sprendimu Nr. V-2586 „Dėl pirminės ambulatorinės asmens sveikatos priežiūros paslaugų teikimo namuose COVID-19 liga (koronaviruso infekcija) sergantiems asmenims organizavimo tvarkos aprašo patvirtinimo“:
1. N u s t a t a u, kad Panevėžio rajono savivaldybėje veiklą vykdančias pirminės asmens sveikatos priežiūros įstaigos (toliau – ASPĮ), nepriklausomai nuo pavaldumo, privalo užtikrinti mobiliosios komandos paslaugas, pirminių ambulatorinių asmens sveikatos priežiūros paslaugų teikimą visoje savivaldybės teritorijoje pacientams, sergantiems COVID-19 liga ir priskiriamiems rizikos grupei, jų namuose ar socialinės globos namuose, kuriuose gyvena (toliau – pacientas):
1.1. ASPĮ sudaro mobiliąją komandą ir teikia paslaugas paciento namuose ar socialinės globos namuose, kuriuose gyvena;
1.2. mobilioji komanda paslaugas teikia nuo 8.00 val. iki 20.00 val. darbo dienomis, o kitu metu, pablogėjus paciento sveikatos būklei, kviečiama greitoji medicinos pagalba;
	1.3. pacientas, atsiradus naujų simptomų ir / ar pablogėjus sveikatos būklei, Lietuvos Respublikos sveikatos apsaugos ministro patvirtinto Nuotolinių gydytojo ir šeimos gydytojo komandos nario konsultacijų pacientui ir gydytojo konsultacijų gydytojui teikimo ir jų išlaidų apmokėjimo Privalomojo sveikatos draudimo fondo biudžeto lėšomis tvarkos aprašo nustatyta tvarka nedelsiant kreipiasi į savo šeimos gydytoją (arba pirmines ambulatorines asmens sveikatos priežiūros paslaugas teikiantį vidaus ligų gydytoją, vaikų ligų gydytoją (toliau – šeimos gydytojas), kuris, nustatęs, kad pacientui reikalinga kontaktinė konsultacija, Elektroninėje sveikatos paslaugų ir bendradarbiavimo infrastruktūros informacinėje sistemoje (toliau – ESPB IS) paciento kreipimosi dieną užpildo formą E027 „Siuntimas konsultacijai, tyrimams, gydymui“ (toliau – forma E027). Mobilioji komanda pas pacientus vyksta paciento kreipimosi dieną PAASPĮ vadovo, atsižvelgiant į pacientų sveikatos būklę ir pacientų gyvenamąją vietą, nustatytu eiliškumu.
2. P a v e d u šio įsakymo vykdymo kontrolę Panevėžio rajono savivaldybės administracijos savivaldybės gydytojui (vyriausiajam specialistui).
	3. N u r o d a u skelbti šį įsakymą Teisės aktų registre ir savivaldybės interneto svetainėje.

